Rikors Maħluf Nru 954/2018LM MALTA QORTI ĊIVILI PRIM'AWLA Seduta tad-19 ta' Novembru, 2018 Rikors Maħluf Numru 954/2018LM Il-Bastiment M/T Krone reġistrat ġewwa Sierra Leone bin-numru uffiċjali 2831 u numru tal-IMO 8856204 Rat ir-Rikors Maħluf ippreżentat mis-soċjetà attriċi Mediterranean Trading Shipping Company Limited (C365) fit-28 ta' Settembu, 2018 (minn issa 'l quddiem "is-soċjetà attriċi") u maħluf minn Peter Hazouri Xuereb Pavia, rappreżentanza tas-soċjetà attriċi. Qrati tal-Ġustizzja Paġna 1 minn 5 Rikors Maħluf Nru 954/2018LM Fir-Rikors Maħluf tagħha s-soċjetà attriċi ssostni li matul is-sena elfejn u sbatax (2017) kif ukoll bejn ix-xhur ta' Jannar u Awwissu elfejn u tmintax (2018) hija pprovdiet għadd ta' servizzi u proviżjonijiet lill-bastiment M/T Krone (minn issa 'l quddiem "il-bastimet konvenut") li għandu l-bandiera marittima ta' Sierra Leone u n-numru uffiċjali ta' reġistrazzjoni 2831 u n- numru tar-reġistrazzjoni tal-Organizzazzjoni Marittima Internazzjonali (IMO) Is-soċjetà attriċi ppremettiet ukoll li d-diversi proviżjonijiet fornuti lill-bastiment konvenut, u spejjeż oħra inkorsi mis-soċjetà attriċi konnessjoni mal-bastiment konvenut jaqgħu taħt is-sub-artikoli (o), (q) u (s) tal-artikolu 742B tal-Kap. Is-soċjetà attriċi tgħid li ħarġet wieħed u ħamsin (51) fattura għall-imsemmija servizzi u proviżjonijiet li komplessivament jammontaw għas-somma ta' mija tmienja u tletin elf erba' mija ħamsa u ħamsin Euro punt ħamsa u ħamsin ċenteżmu (€138,455.55).1 Is-soċjetà attriċi li dawn il-fatturi ġew aċċettati mill-bastiment konvenut u/jew rappreżentanti tiegħu u ma kien hemm l-ebda kontestazzjoni illi ġiet imqajma mill-bastiment konvenut dwarhom. Minkejja li s-soċjetà attriċi interpellat diversi drabi lill-bastiment konvenut u/jew rappreżentanti tiegħu sabiex jersqu għal ħlas tal-fatturi relattivi, huma baqgħu inadempjenti. Is-soċjetà attriċi tgħid li l-ammont ta' mija tmienja u tletin elf erba' mija ħamsa u ħamsin Euro punt ħamsa u ħamsin ċenteżmu (€138,455.55) huwa dejn ċert, likwidu u dovut u li ma jikkonsistix fl-eżekuzzjoni ta' xi fatt, mill-bastiment konvenut lis- soċjetà attriċi u għalhekk fil-fehma tas-soċjetà attriċi jikkonkorru l-elementi preskritti mill-artikolu 167 et sequitur tal-Kap. 12 tal-Liġijiet ta' Malta, sabiex din il-kawża tiġi deċiża bid-dispensa tas-smigħ, billi fil-fehma tas-soċjetà 1 Rendikont tal-kont u l-fatturi relattivi jinsab esebit a fol. 6 sa 135 tal-proċess. Qrati tal-Ġustizzja Paġna 2 minn 5 Rikors Maħluf Nru 954/2018LM attriċi, il-bastiment konvenut m'għandux eċċezzjonijiet validi xi jressaq kontra t-talba għall-ħlas tal-imsemmi ammont. Rat id-digriet tagħha tal-5 ta' Ottubru, 2018, fejn wara li rat l-artikoli 167 et seq tal-Kapitolu 12 tal-Liġijiet ta' Malta, appuntat il-kawża għas-smigħ għas- seduta tat-2 ta' Novembru, 2017. Rat li l-bastiment konvenut M/T Krone ġie debitament notifikat bir-Rikors Maħluf fis-16 ta' Ottubru, 2018. Rat il-verbal tal-udjenza tat-2 ta' Novembru, 2018 fejn il-bastiment konvenut M/T Krone għad illi kien debitament notifikat, ma deher ħadd biex jirrappreżentah jew biex jassistih. Rat l-atti kollha tal-kawża. Rat id-dokumenti li ġew esebiti in atti. Semgħet ix-xhieda ta' Peter Hazouri Cassar Mockridge, in rappreżentanza tas-soċjetà attriċi li kkonferma li mid-data li ġie intavolat ir-Rikors Maħluf sa dakinhar li kien qiegħed jixhed, il-bilanċ dovut baqa' l-istess u ma sar ebda ħlas akkont mill-bastiment konvenut. 150 tal-proċess. Qrati tal-Ġustizzja Paġna 3 minn 5 Rikors Maħluf Nru 954/2018LM Illi invista tal-fatt li waqt l-udjenza tat-2 ta' Novembru, 2018 ma deher ħadd għall-bastiment konvenut M/T Krone u ma deher ħadd biex jassistih, tqis illi l- bastiment konvenut ma kellu ebda eċċezzjonijiet xi jressaq. Rat il-verbal tal-udjenza tat-2 ta' Novembru, 2018 fejn il-kawża tħalliet għal- lum għas-sentenza. Ikkunsidrat: Billi l-bastiment konvenut baqa' ma ġabx raġuni biex jopponi għat-talbiet attriċi u tenut kont ukoll li s-somma pretiża mis-soċjetà attriċi ġiet debitament irrikonfermata mis-soċjetà attriċi, bil-ġurament ta' Peter Hazouri Xuereb Pavia in rappreżentanza tal-istess, tant li mill-preżentata tar-Rikors Maħluf il- bastiment konvenut baqa' ma effetwa l-ebda pagament akkont lis-soċjetà attriċi, il-Qorti, wara li rat l-artikoli 167 et sequitur tal-Kap. 12 tal-Ligijiet ta' Malta, tqis illi għandha tgħaddi biex tippronunzja ruħha dwar it-talbiet attriċi bid-dispensa tas-smigħ. Illi għaldaqstant din il-Qorti hi sodisfatta li s-soċjetà attriċi ppruvat il-każ tagħha skont il-liġi. Qrati tal-Ġustizzja Paġna 4 minn 5 Rikors Maħluf Nru 954/2018LM Għaldaqtant għar-raġunijiet fuq premessi, din il-Qorti qiegħda taqta' u tiddeċiedi din il-kawża kif ġej: Tilqa' l-ewwel talba tas-soċjetà attriċi u taqta' l-kawża bid-dispensa tas- smigħ u dan a tenur tal-artikolu 167 tal-Kap. 12 tal-Liġijiet ta' Malta; Tiddikjara li l-bastiment konvenut M/T Krone huwa debitur tas-soċjetà attriċi Mediterranean Trading Shipping Company Limited fis-somma komplessiva ta' mija tmienja u tletin elf erba' mija ħamsa u ħamsin Euro u ħamsa u ħamsin ċenteżmu (€138,455.55) għal għadd ta' servizzi u proviżjonijiet fornuti mis-soċjetà attriċi lill-bastiment konvenut; Tikkundanna u tordna lill-bastiment konvenut M/T Krone iħallas lis-soċjetà attriċi Mediterranean Trading Shipping Company Limited komplessiva ta' mija tmienja u tletin elf erba' mija ħamsa u ħamsin Euro u ħamsa u ħamsin ċenteżmu (€138,455.55). Bl-ispejjeż u l-imgħaxijiet kontra l-bastiment konvenut sad-data tal- Qrati tal-Ġustizzja Paġna 5 minn 5